CELEX: 62012CA0515
Language: mt
Date: 2014-04-03 00:00:00
Title: Kawża C-515/12: Sentenza tal-Qorti tal-Ġustizzja (It-Tieni Awla) tat- 3 ta’ April 2014 (talba għal deċiżjoni preliminari tal-Lietuvos vyriausiasis administracinis teismas – il-Litwanja) – “4finance” UAB vs Valstybinė vartotojų teisių apsaugos tarnyba, Valstybinę mokesčių inspekciją prie Lietuvos Respublikos finansų ministerijos (Direttiva 2005/29/KE — Prattiki kummerċjali żleali — Skemi promozzjonali piramidali — Rilevanza tal-kontribuzzjoni eventwali tal-konsumaturi mħallsa sabiex jirċievu kumpens — Interpretazzjoni tal-kunċett ta’ “kontribuzzjoni” )

26.5.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 159/7
            
         Sentenza tal-Qorti tal-Ġustizzja (It-Tieni Awla) tat-3 ta’ April 2014 (talba għal deċiżjoni preliminari tal-Lietuvos vyriausiasis administracinis teismas – il-Litwanja) – “4finance” UAB vs Valstybinė vartotojų teisių apsaugos tarnyba, Valstybinę mokesčių inspekciją prie Lietuvos Respublikos finansų ministerijos
   (Kawża C-515/12) (1)
   
   ((Direttiva 2005/29/KE - Prattiki kummerċjali żleali - Skemi promozzjonali piramidali - Rilevanza tal-kontribuzzjoni eventwali tal-konsumaturi mħallsa sabiex jirċievu kumpens - Interpretazzjoni tal-kunċett ta’ “kontribuzzjoni”))
   2014/C 159/08
   Lingwa tal-kawża: il-Litwan
   
      Qorti tar-rinviju
   
   Lietuvos vyriausiasis administracinis teismas
   
      Partijiet fil-kawża prinċipali
   
   
      Rikorrenti:“4finance” UAB
   
      Konvenuti: Valstybinė vartotojų teisių apsaugos tarnyba, Valstybinę mokesčių inspekciją prie Lietuvos Respublikos finansų ministerijos
   
      Suġġett
   
   Talba għal deċiżjoni preliminari – Lietuvos vyriausiasis administracinis teismas – Interpretazzjoni tal-Punt 14 tal-Anness I tad-Direttiva 2005/29/KE tal-Parlament Ewropew u tal-Kunsill, tal-11 ta’ Mejju 2005, dwar prattiċi kummerċjali żleali fin-negozju mal-konsumatur fis-suq intern li temenda d-Direttiva tal-Kunsill 84/450/KEE, id-Direttivi 97/7/KE, 98/27/KE u 2002/65/KE tal-Parlament Ewropew u tal-Kunsill, u r-Regolament (KE) Nru 2006/2004 tal-Parlament Ewropew u tal-Kunsill (ĠU L 149, p. 22) – Skema promozzjonali piramidali li tippermetti lil konsumatur, wara li jkun ħallas kontribuzzjoni simbolika, li jirċievi kumpens derivat primarjament mill-introduzzjoni ta’ konsumaturi oħra, minflok mill-bejgħ jew mill-konsum ta’ prodotti – Effett tal-ammont tal-kontribuzzjoni sabiex l-iskema tiġi kklassifikata bħala skema promozzjonali piramidali – Importanza tad-daqs tal-finanzjament tal-kumpens permezz ta’ kontribuzzjonijiet ta’ konsumaturi ġodda – Rekwiżit li dan il-kumpens ikun totalment jew fil-parti l-kbira ffinanzjat mill-kontribuzzjonijiet tal-membri l-ġodda
   
      Dispożittiv
   
   Il-Punt 14 tal-Anness I tad-Direttiva 2005/29/KE tal-Parlament Ewropew u tal-Kunsill, tal-11 ta’ Mejju 2005, dwar prattiċi kummerċjali żleali fin-negozju mal-konsumatur fis-suq intern li temenda d-Direttiva tal-Kunsill 84/450/KEE, id-Direttivi 97/7/KE, 98/27/KE u 2002/65/KE tal-Parlament Ewropew u tal-Kunsill, u r-Regolament (KE) Nru 2006/2004 tal-Parlament Ewropew u tal-Kunsill (“Direttiva dwar Prattiċi Kummerċjali Żleali”), għandu jiġi interpretat fis-sens li skema promozzjonali piramidali tikkostitwixxi prattika kummerċjali żleali biss meta tali skema teżiġi mill-konsumatur kontribuzzjoni finanzjarja, irrispettivament mill-ammont tagħha, inkambju għall-opportunità għal dan tal-aħħar li jirċievi kumpens derivat primarjament mill-introduzzjoni ta’ konsumaturi oħra fl-iskema minflok mill-bejgħ jew mill-konsum ta’ prodotti.
   
      (1)  ĠU C 26, 26.01.2013